
В периода   28.09.2015 - 05.10.2015 г. се проведе третият курс "Използването на водата днес“ по проект „Водата и нейната магическа сила“, сектор стратегически партньорства между училища по европейската програма „Еразъм +". Курсът се състоя в Бърно, Република Чехия. Участници от 119 СОУ „Академик Михаил Арнаудов" бяха учениците

Натали Георгиева Добрикова - 10 а клас, 
Лора Емилова Стоянова – 10 б клас, 
Огнян Димитров Бочев- 10 б клас и 
Алекс Цеков Гигов - 10 в клас. 
Придружаваха ги: Петя Минчева - старши учител по география и икономика и Марияна Недялкова - помощник-директор по УД.  
По темата бяха проведени курсове и уъркшопове, които включваха различни езикови упражнения, работа с ICT инструменти, фото пленери и множество посещения - природен парк  Моравски карст и пещерата Пунква, бездната Мацоха /Мащеха/ -  най-известната забележителност в природен парк Моравски карст.  
Участниците в проекта посетиха различни исторически обекти и забележителности на Бърно свързани с темите на проекта:   множество фонтани (сред който се отличава бароковият шедьовър „Парнас”, направен от камък и изпъстрен с фигурите на крилати митични създания); Един от символите   на Бърно е и катедралата „Св. Св. Петър и Павел“, издигаща се на Петров хълм в центъра на града. Тя се възприема като един от най-значимите архитектурни творения в Западна Моравия. Незабравима разходка с корабче по  Бърненското водохранилище и посещение на замъка Вевери. Замъкът е разположен на горист нос над Бърненското водохранилище, на завоя на река Свратка, където в нея се влива ручея Веверка.
Обиколка на грандиозното хидростроително съоръжение – ВЕЦ  - Далесиче и АЕЦ в близост до Бърно.

